آذربایجانین سووئت اتفاقیندان آیریلیب مستقیللیگینی اعلان ائتدیکدن سونراکی ایلک جمهورباشقانی آیاز مطلبوو ۸۴ یاشیندا وفات ائتدی.
باکی‌دا آنادان اولان مطلبوو ۱۹۸۹.جو ایلده آذربایجان سووئت سوسیالیست جمهوریتی باخانلار قورولو باشقانلیغینا گتیریلمیش، آذربایجان، سووئتلر بیرلیگیندن آیریلاراق باغیمسیزلیغینی اعلان ائتدینجه ده اؤلکه‌نی ایداره ائتمه‌یه داوام ائتمیشدی.
آیاز مطلبوو ۸ سپتامبر ۱۹۹۱ده ائدیله‌ن سئچیملرده غالیب گله‌رک مستقیل آذربایجانین ایلک جمهورباشقانی اولموشدو. ۶ مارس ۱۹۹۲ده وظیفه‌سیندن آیریلان مطلبوو روسیایا گئتمیشدی.
۲۰۱۲.جی ایله قدر روسیادا یاشایان مطلبوو اؤلکه‌سینه قاییتمیش و سیاسته گیرمه‌یه‌جگینی آچیقلامیشدی.
مطلبوو بیر سۆره‌دیر خسته‌خانادا معالجه گؤروردو.
